**ILTAKOULU RY**

**PÖYTÄKIRJA**

**HALLITUKSEN KOKOUS 4/2015**

**Paikka: Päätalo LS A08**

**Aika: tiistai 17.2. klo 16.00**

**Paikalla:**

Mikko Lampo, puheenjohtaja

Maria Lavonen, sihteeri

Matleena Moisio (*poistui klo 17.36)*

Jari Mäkäläinen

Ville Tynkkynen

Aino Kattilakoski

Samuli Volanen

Markus Rahja

Merita Töttölä

Vera Järvenreuna

Petra Kantola

1. Kokouksen avaaminen

Kokous avataan ajassa 16.04.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Jari Mäkäläinen ja Vera Järvenreuna.

1. Kokouksen esityslistan hyväksyminen
   1. Lisätään tuleviin tapahtumiin yhteissitsit Reettoreiden ja Vostokin kanssa sekä Särkän märkä ja Iltakoulun teatteriekskursio. Lisäksi kohdaksi 9b lisätään Kandi-maisteri ja vanhan tutkinto-ohjelman päättymisinfo.
2. Ilmoitusasiat ja posti

Kosmos Buranilta on saapunut kutsu 14.3. Rovaniemellä pidettäviin vuosijuhliin.

SPR:ltä on saapunut verenluovutuskunniakirja onnistuneen verenluovutuskampanjan ansiosta. Verenluovutukseen otti osaa 11 iltakoululaista.

1. Talous
   1. taloustilanne

Taloustilanne on tällä hetkellä 6980,61€.

Iltakoulun valmennuskurssille on tähän mennessä ilmoittautunut 17 henkilöä.

Tammikuun kirjanpito täsmää. Rästiin jääneet sitsimaksut on maksettu.

* 1. laskut ja korvaukset

Maksetut laskut:

-Suncomet-nimiselle firmalle on maksettu iltakoulu.org-sivuston webbihotellimaksu 50€, laskun maksamisesta hallitus on päättänyt sähköisesti.

Maksamattomat laskut:

- Anni Kurunsaari, 8,9€, Vuoden 2014 tilikartan, kirjanpidon, päiväkirjan ja pääkirjan tulostus.  
- Matleena Moisio, 2€, Kyykkäsetin vuokra Tamylle 9.2.2015 treenejä varten.

- Vera Järvenreunalle ja Aino Kattilakoskelle korvataan Iltakoulun toimesta VOO:n vuosijuhlien illalliskortista puolet, eli kummallekin 37,50€. Hyväksytään.

1. Hallituksen käytännöt

Tapahtumavastaavat ovat kyselleet sitsimaksuista. Epäselvyyksien välttämiseksi ehdotetaan, että tapahtumavastaavien osalta sitsit ovat läpi vuoden maksuttomia. Hyväksytään.

Ehdotetaan, että jokainen hallituslainen käyttää omaa tulostuskiintiötään tai vaihtoehtoisesti hankkii kirjastolta kopiokortin hallitustoimintaan liittyvien asiakirjojen tulostukseen. Iltakoulu korvaa todistettavissa olevan menetetyn tulostuskiintiön tai sykäykset kopiokorttiin hallitusvuoden lopussa. Hyväksytään.

1. Menneet tapahtumat
   1. Tampere Peace Perspectives 13.2.

Paikalla oli 8 iltakoululaista. Mikko Lampon mukaan tapahtuma oli onnistunut, ja se järjestetään todennäköisesti myös ensi vuonna.

* 1. Akateemisen kyykän MM-kisat 14.2. ja kyykkäharjoitukset 9.2.

Kyykkäharjoituksiin osallistui 11 ja päätapahtumaan noin 30 iltakoululaista. Tapahtuma oli tunnelmaltaan onnistunut. Illalla kokoonnuttiin pelin jälkipuinteihin iltakoululaisten yhteisasumukseen.

1. Tulevat tapahtumat
   1. Hankipallo 19.2.

Tapahtuma alkaa klo 18, ja tapahtumapaikkana on Sorsapuisto. Sorin sauna on varattu illaksi. Ruokakustannukset jaetaan tasan Interaktion kanssa. Jatkopaikaksi on ehdotettu Kolmiot-bileitä.

* 1. Kandi-maisteri-info ja vanhan tutkinto-ohjelman päättymisinfo 2.3.

Opetushenkilökunnan järjestämä hyödyllinen tilaisuus muun muassa maisteriohjelmaan hakemisesta. Petra Kantola infoaa viikolla 9 asiasta lisää.

* 1. JKK eduskuntavaalipaneeli 17.3.

Mainonta aloitetaan viikolla 9. Paikalle on tulossa 7 ehdokasta. Järjestetään Päätalo D10 A:ssa klo 16.00-19.00.

* 1. Talviolympialaiset

Järjestetään 5.3. klo 17 alkaen Sorsapuistossa. Osallistumismaksu on 4 euroa. Tapahtuma on tapahtumavastaavien ja fuksien vastuulla. Rastinpitäjiksi tarvitaan 1. vuoden opiskelijoita. Jatkopaikaksi yritetään saada TOAS Ilmarin tai TOAS Markuksentorin kerhotila. Aino Kattilakoski hoitaa muiden ainejärjestöjen edustajien kutsumisen.

* 1. Lavatanssit 14.4.

Harjoitukset pidetään edeltävällä viikolla. Paikkana toimii Night Club Tähti. Tapahtuma järjestetään ovat yhteistyössä Interaktion, Patinan, Cortexin ja SOS:n kanssa. Bändiksi on varattu Patajätkä. Tapahtumaan etsitään dj:tä.

* 1. Yhteissitsit Reettoreiden ja Vostokin kanssa

Yhteissitsit järjestetään torstaina 19.3 klo 19-23 Boomin ainejärjestön juhlatilassa. Teemana on ”tule sellaisena kuin et ole”. Iltakoululle on varattu 30 paikkaa. Ilmoittautuminen alkaa 23.2. klo 12. Tapahtumalle kaavaillaan sponsoreiden hankkimista.

* 1. muut tulevat tapahtumat

Boomin tapahtuma Särkän märkä järjestetään 29.4. Lisäinfoa tulee myöhemmin.

7.3. Iltakoulu järjestää teatteriekskursion Tampereen Työväen teatteriin näytelmään ”Kohta on kaikki hyvin”.

UtaSportin talviliikuntaviikolla on mahdollisuus avantouintiin Rauhanniemessä. Ehdotetaan, että halukkaat iltakoululaiset osallistuvat tiistaina 3.3. UtaSportin avantouintiin ja että Iltakoulun omaa avantouintitapahtumaa ei järjestetä. Hyväksytään.

1. Tiedotus

Sara Österberg valmistelee englanninkielistä tiedotusta vaihto-opiskelijoille. Instagram-tili on ollut käytössä ja todettu toimivaksi viestintäväyläksi jäsenistölle.

1. Koulutuspolitiikka

Petra Kantola on osallistunut muun muassa kopovaliokunnan kokoukseen. Ensi viikolla Mikko Lampo ja Petra Kantola tekevät tiivistelmän T3-prosessista politologeille.

Opiskelijoillle tullaan tekemään sähköinen kysely koskien opiskelujen aloittamista. Henkilökuntaa kiinnostaa erityisesti muun muassa valmennuskurssille osallistuneiden määrä, opintojen aloitusajankohta toisen asteen koulutuksen jälkeen sekä mahdolliset aiemmat yliopisto-opinnot. Kyselyllä pyritään kartoittamaan erilaiset väylät, joiden kautta opiskelijat ovat löytäneet tiensä politiikan tutkimuksen pariin.

1. Kulttuuri

63 vastaajaa otti kantaa suuntaa-antavassa äänestyksessä Iltakoulun kantolipun toteutukseen ja designiin. Enemmistö kannatti kantolipun toteuttamista, joten perinnetyöryhmä tulee tekemään esityksen hallitukselle lipun tilaamisesta kevään aikana. Designin puolesta vaihtoehtoja oli kaksi kappaletta, joista ensimmäinen, yksinkertaisempi ehdotus voitti äänestyksen kahden äänen enemmistöllä.

Minna Canth- ilta on peruttu Iltakoulun tapahtumien päällekkäisyyksien vuoksi.

1. Ainejärjestötila ja tutorointi

Tutorihakemuksia on tullut tähän mennessä 11 kappaletta. Haku päättyy sunnuntaina 22.2. ja valituille ilmoitetaan viikon 9 alussa. Maisteritutorin valinnasta hallitus on päättänyt sähköisesti: vuodelle 2015 valitaan yksi maisteritutori. Hakemuksia on tähän mennessä tullut 1 kpl.

Ainejärjestötilaan hankittavan kahvinkeittimen hintavertailu on käynnissä. Mocca Master Suomelta odotetaan vastausta kahvinkeittimen sponsorisopimuksesta.

1. Työelämä- ja alumnitoiminta

Jari Mäkäläinen esitteli hallitukselle LinkedIn:in toimintaa ja Iltakoulu ry:n profiilia, jonka kautta tavoitetaan Iltakoulun alumneja ja verkostoidutaan.

Tiistaina 31.3. järjestetään Tampereen ekskursio 20 hengelle. Vierailukohteista ovat varmistuneet klo 12.30 Tampereen kaupungin viestintäyksikkö ja kuntademokratiaosasto sekä klo 14.00 Aamulehti.

Jari Mäkäläinen suunnittelee mentoritoiminnan aloittamista, jossa työelämään siirtynyt Iltakoulun alumni voisi tavata opiskelijoita työelämäasioihin liittyen.

*Matleena Moisio poistui klo 17.36.*

1. Ravintolayhteistyö

Ravintolayhteistyösopimus Doriksen kanssa on hallituksen hyväksyttämistä vaille valmis allekirjoitettavaksi. Sopimus hyväksytään ja allekirjoitetaan.

Baariyhteistyövaihtoehtoja on selvitetty. Ehdotuksia on tällä hetkellä yksi: Artturi. Muita vaihtoehtoja selvitellään edelleen ja ehdotuksia otetaan vastaan.

1. Varainhankinta

Yhteiskunta-alan korkeakoulutetut ry:n kanssa on tehty sopimus, joka hyväksytään.

Varainhankintatoimikunta kokoontuu perjantaina 20.2. Ensi kokoukseen mennessä tulee selvyyttä varainhankintasponsoreihin. Vera Järvenreuna ehdottaa, että kantolippufirmalle tehdään sponsoriehdotus.

1. Vuosijuhlat

Vuosijuhlien tapahtumapaikkaa selvitellään edelleen ja otetaan selvää eri vaihtoehdoista. Tällä hetkellä todennäköisin juhlapaikka on Komediateatterin juhlatila. Cocktail-tilaisuus järjestetään todennäköisesti eri paikassa kuin itse pääjuhla.

1. Valmennuskurssi

Valmennuskurssikoordinaattorit yhteistyössä puheenjohtajan ja rahastonhoitajan kanssa ovat päätyneet esittämään valmennuskurssiopettajaksi Aarne Schmittiä. Ehdotus hyväksytään ja näin ollen valitaan Aarne Schmitt Iltakoulun valmennuskurssiopettajaksi vuonna 2015.

1. Muut esille tulevat asiat

Haalarimerkkien suunnittelukilpailu on päättynyt, ja voittajaksi ylsi hallituksen päätöksellä Facebookissa järjestetyn suuntaa-antavan tykkäysäänestyksen myötä ”ai duleeko susda jogu pääministeri?” –merkki. Päätetään lanseerata uusi haalarimerkki. Voittajamerkin suunnittelijalle Matias Oikarille annetaan palkinnoksi ilmainen sisäänpääsy vappusitseille 2015. Lopullinen design ja tilattavien merkkien määrä päätetään seuraavassa kokouksessa. Tilattavien merkkien ideointia jatketaan edelleen. Päätetään lanseerata myös toinen uusi, ainerajat ylittävä, haalarimerkki. Markus Rahja esittelee ensi kokouksessa eri vaihtoehtoja teemalla Putin ja ”oispa vodkaa”.

1. Seuraavan kokouksen ajankohta

Seuraava kokous pidetään viikolla 10. Kokouksen tarkempi ajankohta päätetään Doodlessa.

1. Kokouksen päättäminen

Kokous päätetään ajassa 18.31.